CELEX: 62013TN0261
Language: et
Date: 2013-05-03 00:00:00
Title: Kohtuasi T-261/13: 3. mail 2013 esitatud hagi — Madalmaad versus komisjon

29.6.2013   
            
            
               ET
            
            
               Euroopa Liidu Teataja
            
            
               C 189/29
            
         3. mail 2013 esitatud hagi — Madalmaad versus komisjon
   (Kohtuasi T-261/13)
   2013/C 189/59
   Kohtumenetluse keel: hollandi
   
      Pooled
   
   
      Hageja: Madalmaade Kuningriik (esindajad: M. Bulterman ja J. Langer)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada määrus nr 119/2013, kui määruse nr 119/2013 artikli 1 lõiget 2 ei ole võimalik eraldada selle määruse teistest sätetest. Määruse nr 119/2013 artikli 1 lõige 2 on selle määruse tuumaks ning seetõttu on teised määruse sätted artikli 1 lõike 2 äralangemise korral tähenduseta.
            
         
               —
            
            
               teise võimalusena tühistada määruse nr 119/2013 artikli 1 lõige 2;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide: määruse nr 2494/95 (1) artikli 5 lõike 3 rikkumine, kuna Eurostat nimetatakse selleks üksuseks, kes töötab välja suunised ja aktualiseerib neid.
            
         
               2.
            
            
               Teine väide: EL lepingu artikli 13 lõike 2 rikkumine, kuna Eurostatile anti pädevus välja töötada õiguslikult siduvad suunised ja neid aktualiseerida.
            
         
               3.
            
            
               Kolmas väide: ELTL artikli 338 lõike 1 rikkumine, kuna konstantse maksumääraga tarbijahindade harmoneeritud indeksite kehtestamiseks nähti ette suunised ja mitte üks ELTL artiklis 288 ette nähtud õigusaktidest.
            
         
               4.
            
            
               Neljas väide: määruse nr 2494/95 artikli 5 lõike 3 ja artikli 14 lõike 3 rikkumine koostoimes otsuse 1999/468 (2) artikliga 5a, kuna ette nähti teistsugune menetlus kui tavamenetlus koos kontrolliga.
            
         
               5.
            
            
               Viies väide: ELTL artikli 291 rikkumine koostoimes määrusega nr 182/2011 (3), kuna suuniste väljatöötamiseks ja aktualiseerimiseks ei ole ette nähtud ühte määruses nr 182/2011 ettenähtud menetlustest.
            
         
      (1)  Nõukogu 23. oktoobri 1995. aasta määrus (EÜ) nr 2494/95 tarbijahindade harmoneeritud indeksite kohta (EÜT L 257, lk 1; ELT eriväljaanne 10/01, lk 39).
   
      (2)  Nõukogu 28. juuni 1999. aasta otsus, millega kehtestatakse komisjoni rakendusvolituste kasutamise menetlused (EÜT L 184, lk 23; ELT eriväljaanne 01/03, lk 124).
   
      (3)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55 lk 13).